**Likumprojekta “Grozījumi likumā “Par aviāciju””
sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Likumprojekta mērķis ir pilnveidot tiesisko regulējumu aviācijas jomā, paredzot noteikt vienādas procedūras attiecībā gan uz Latvijas, gan ārvalstu militārās aviācijas gaisa kuģiem. Tā rezultātā likumā ”Par aviāciju” tiek precizēta terminoloģija attiecībā uz militārās aviācijas gaisa kuģiem, kā arī tiek precizētas likuma ”Par aviāciju” normas, attiecinot militārās aviācijas gaisa kuģu regulējumu ne tikai uz Latvijas, bet arī uz ārvalstu militārās aviācijas gaisa kuģiem. Likumprojekts stājas spēkā 2019. gada 1. janvārī.  |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Nav attiecināms. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Šobrīd spēkā esošais, ar militārās aviācijas darbību saistītais normatīvo aktu regulējums – piemēram, Ministru kabineta 2017. gada 17. oktobra noteikumi Nr. 622 “Kārtība, kādā civilās aviācijas lidlaukus izmanto Latvijas Republikas militārās aviācijas gaisa kuģi, un kārtība, kādā Latvijas Republikas militārās aviācijas lidlaukus izmanto civilās aviācijas gaisa kuģi”, Ministru kabineta 2016. gada 12. janvāra noteikumi Nr. 26 “Gaisa telpas pārvaldības kārtība, gaisa telpas struktūra un tās mainīšanas kārtība” un citi Ministru kabineta noteikumi, kas darbojas saskaņā ar likuma “Par aviāciju” 3. panta otro daļu[[1]](#footnote-2) (turpmāk – MK noteikumi) – attiecas gan uz Latvijas Republikas (turpmāk – Latvija) militārās aviācijas gaisa kuģiem, gan uz ārvalstu militārās aviācijas gaisa kuģiem, kas izmanto Latvijas gaisa telpu, lidlaukus un citu infrastruktūru un kurus Latvijas Nacionālie bruņotie spēki izmanto valsts aizsardzības un drošības interesēs. Proti, minētie ārvalstu militārās aviācijas gaisa kuģi darbojas saskaņā ar to pašu normatīvo regulējumu, kas attiecināms uz Latvijas Republikas militārās aviācijas gaisa kuģiem. Likums “Par aviāciju” ir stājies spēkā 1994. gadā, kad Latvija vēl nebija ne Ziemeļatlantijas līguma organizācijas (turpmāk – NATO), ne Eiropas Savienības (turpmāk – ES) dalībvalsts. Tā kā likuma 3. pants, kas regulē militāro aviāciju, nav konceptuāli mainīts kopš likuma pieņemšanas brīža, Aizsardzības ministrija (piemēram, izstrādājot grozījumus Ministru kabineta 2006. gada 18. jūlija noteikumos Nr. 587 “Noteikumi par kārtību, kādā civilās aviācijas lidlaukus izmanto Latvijas Republikas militārās aviācijas gaisa kuģi, un kārtību, kādā Latvijas Republikas militārās aviācijas lidlaukus izmanto civilās aviācijas gaisa kuģi”” (VSS-736)), ir saskārusies ar tajā noteikto normu neviennozīmīgu un dažādu interpretāciju attiecībā uz NATO un ES dalībvalstu militārās aviācijas gaisa kuģiem. Papildus tam likumā “Par aviāciju” sniegtā Militārās aviācijas gaisa kuģa definīcija nosaka, ka militārais gaisa kuģis ir tikai Latvijas Republikas militārās aviācijas gaisa kuģu reģistrā reģistrēts gaisa kuģis, kuru Latvijas Nacionālie bruņotie spēki izmanto valsts aizsardzības funkciju veikšanai. Tātad likuma “Par aviāciju” sniegtajos terminu formulējumos nav ārvalstu militārā gaisa kuģa definīcijas, kaut gan tālāk likumā ārvalstu militārā gaisa kuģa termins tiek lietots.Tādējādi grozījumi paredz normatīvajā aktā nostiprināt vienādas procedūras gan Latvijas, gan visiem ārvalstu militārajiem gaisa kuģiem, ņemot vērā, ka praksē tas jau tiek īstenots.Tātad:1. Lai nodrošinātu vienotu izpratni par normu piemērošanu, tiek precizēta termina “Militārās aviācijas gaisa kuģis” definīcija, nosakot, ka militārās aviācijas gaisa kuģis (Latvijas vai ārvalsts) ir militārās aviācijas gaisa kuģu reģistrā reģistrēts gaisa kuģis, kā arī civilās aviācijas gaisa kuģis, kas tiek izmantots militārajām vajadzībām. Jaunizveidotā termina “militārās aviācijas gaisa kuģis” izmantošanu (apjomu un robežas) nosaka likuma “Par aviāciju” 3. panta otrā daļa.
2. Likuma “Par aviāciju” 3. panta otrā daļa tiek papildināta ar atsauci uz likuma “Par aviāciju” 54. pantu, kurš nosaka militārās aviācijas aeronavigācijas informācijas nodrošinājuma nepieciešamību, kā arī 47.1 pantu, kas nosaka bezpilota lidaparātu piespiedu nosēdināšanas kārtību.
3. Tiek precizēta arī likuma “Par aviāciju” 3. panta otrā daļa, nosakot, ka šajā daļā minētās normas attiecas uz Latvijas Republikas militāro aviāciju un ārvalstu militārās aviācijas gaisa kuģiem, ja Latvijas Republikai saistoši starptautiskie līgumi vai šī likuma normas neparedz citādi.

Šāda atsauce tiek ieviesta, ievērojot, ka atsevišķi starptautiskie līgumi paredz atšķirīgu kārtību, ko nevar attiecināt uz atsevišķu valstu militārajiem gaisa kuģiem.Grozījumu 1. punktā ar terminu “militārās aviācijas gaisa kuģu reģistrs” tiek domāts gan Latvijas Republikas militārās aviācijas gaisa kuģu reģistrs, gan jebkuras ārvalsts oficiālo valsts militāro struktūru gaisa kuģa reģistrs.Piemēram, “Likuma par aviāciju” 97. pantā noteiktā kārtība par atbildību par lidojumā esoša gaisa kuģa nodarīto kaitējumu trešajai personai vai tās mantai nevar tikt attiecināta uz Ziemeļatlantijas līguma organizācijas dalībvalstu bruņotajiem spēkiem, kuru atbildību par trešajai pusei nodarīto zaudējumu atlīdzināšanu nosaka Ziemeļatlantijas līguma organizācijas dalībvalstu līguma par to bruņoto spēku statusu VIII pants.Savukārt atsauce “vai šī likuma normas neparedz citādi” nepieciešama, piemēram, attiecībā uz likuma “Par aviāciju” 114. panta nosacījumiem, ko nevar attiecināt uz ārvalstu militārās aviācijas kuģiem.Civilās aviācijas gaisa kuģu militārajām vajadzībām izmantošanas kārtību nosaka likuma “Par aviāciju” 115. pants.Tā kā sadaļā “Likumā lietotie termini” tiek precizēta definīcija “Militārās aviācijas gaisa kuģis”, lai atbilstoši juridiskajai tehnikai nodrošinātu vienmērīgu terminu lietojumu, vienlaicīgi tiek precizēts termina “Militārās aviācijas gaisa kuģis” lietojums likuma “Par aviāciju” 28, 29, 70, 112.1 un 113.2 pantā (precizējot, kuri no tiem attiecas uz Latvijas Republikas militāro aviāciju, ārvalstu militārās aviācijas gaisa kuģiem un teritoriālo darbības raksturu). Ar likuma spēkā stāšanos spēku zaudēs Ministru kabineta 2017. gada 17. oktobra noteikumi Nr. 622 “Kārtība, kādā civilās aviācijas lidlaukus izmanto Latvijas Republikas militārās aviācijas gaisa kuģi, un kārtība, kādā Latvijas Republikas militārās aviācijas lidlaukus izmanto civilās aviācijas gaisa kuģi”. Līdz ar to līdz 2019.gada 1.janvarim Aizsardzības ministrija izstrādās jaunus Ministru kabineta notiekumus, kas noteiks kārtību kādā civilās aviācijas lidlauku izmanto militārās aviācijas gaisa kuģi, un kārtību, kādā militārās aviācijas lidlauku izmanto civilās aviācijas gaisa kuģi. Izstrādātie Ministru kabineta notiekumos tiks izmantots esošais - Ministru kabineta 2017. gada 17. oktobra noteikumu Nr. 622 “Kārtība, kādā civilās aviācijas lidlaukus izmanto Latvijas Republikas militārās aviācijas gaisa kuģi, un kārtība, kādā Latvijas Republikas militārās aviācijas lidlaukus izmanto civilās aviācijas gaisa kuģi” regulējums, pilnveidojot to ar likumprojekta ieviestiem terminiem. |
| 3. | Projekta izstrādē iesaistītās institūcijas un publiskas personas kapitālsabiedrības | Izstrādāja Aizsardzības ministrija, Nacionālie bruņotie spēki. |
| 4. | Cita informācija | Kārtību, kādā starptautisko publisko tiesību subjektiem piešķir atļauju izmantot Latvijas Republikas gaisa telpu (t. sk. kontrolē to darbības Latvijas Republikas gaisa telpā), nosaka Ministru kabineta 2015. gada 27. janvāra noteikumi Nr. 47 “Latvijas Republikas gaisa telpas izmantošanas atļaujas piešķiršanas kārtība starptautisko publisko tiesību subjektiem”. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Latvijas un ārvalstu militārās aviācijas gaisa kuģi un personāls, kas iesaistīts to apkalpošanā. |
| 2. | Tiesiskā regulējuma ietekme uz tautsaimniecību un administratīvo slogu | Nav attiecināms. |
| 3. | Administratīvo izmaksu monetārs novērtējums | Nav attiecināms. |
| 4. | Atbilstības izmaksu monetārs novērtējums | Nav attiecināms. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Likumprojekts tieši neietekmēs valsts un pašvaldību budžetus.Projektā paredzētie uzdevumi tiks īstenoti Nacionālo bruņoto spēku ikgadējā budžeta ietvaros (apakšprogrammu 22.10.00. “Starptautisko operāciju un Nacionālo bruņoto spēku personālsastāva centralizētais atalgojums” un 22.12.00. “Nacionālo bruņoto spēku uzturēšana” ietvaros). |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Aizsardzības ministrija izstrādās un iesniegs Ministru kabinetam līdz 2019. gada 1. janvārim apstiprināšanai Ministru kabineta notiekumus, kas noteiks kārtību kādā civilās aviācijas lidlauku izmanto militārās aviācijas gaisa kuģi, un kārtību, kādā militārās aviācijas lidlauku izmanto civilās aviācijas gaisa kuģi. |
| 2. | Atbildīgā institūcija | Aizsardzības ministrija. |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Likumprojekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Projekts publicēts sabiedrības līdzdalībai Aizsardzības ministrijas mājaslapas sadaļā “Sabiedrības līdzdalība” (publicēts uz 2 nedēļām 2017. gada 1. novembrī). |
| 2. | Sabiedrības līdzdalība projekta izstrādē | Sabiedrības pārstāvjiem likumprojekts bija pieejams Aizsardzības ministrijas mājaslapā. Neviens sabiedrības pārstāvis neiesaistījās konsultāciju procesā par likumprojektu. |
| 3. | Sabiedrības līdzdalības rezultāti | Sabiedrības pārstāvji viedokli par likumprojektu nesniedza. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Nacionālie bruņotie spēki. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpilde notiks esošo pārvaldes funkciju ietvaros. |
| 3. | Cita informācija | Nav. |

Aizsardzības ministrs Raimonds Bergmanis

Svarenieks, 67335029

Edgars.Svarenieks@mod.gov.lv

1. Šā likuma 13., 14., 28., 29., 39., 40., 41., 41.1 un 42.panta, 44.panta trešās un ceturtās daļas, 45. un 48.panta, 49.panta otrās daļas, 49.1, 56., 61., 63., 97., 112.1, 113., 113.1, 113.2, 113.3, 114., 115., 116. un 117.panta noteikumi attiecas uz Latvijas Republikas militāro aviāciju un ārvalstu militārās aviācijas gaisa kuģiem, kurus Latvijas Nacionālie bruņotie spēki izmanto valsts aizsardzības un drošības interesēs. [↑](#footnote-ref-2)